สำนักงานเขตบางพลัดได้ดำเนินการตรวจสอบสถานที่ดังกล่าวขณะตรวจสอบไม่พบเจ้าของบ้านดังกล่าว เจ้าหน้าที่ได้ออกหนังสือแนะนำติดไว้หน้าบ้านให้เจ้าของบ้านดูแลความสะอาดสถานที่เลี้ยงสุนัขและหามาตรการป้องกันกลิ่นมิให้รบกวนผู้พักอาศัยบริเวณใกล้เคียง พร้อมได้สอบถามประชาชนที่พักอาศัยบริเวณใกล้เคียง ทราบว่าบ้านดังกล่าวไม่ค่อยทำความสะอาดบริเวณบ้านหรือตัดแต่งกิ่งไม้ที่ปลูกไว้เมื่อกิ่งไม้ยื่นมาบ้านข้างๆต้องดำเนินการตัดให้เสมอและมีพฤติกรรมแปลกๆคือชอบตากชุดชั้นในบนกิ่งไม้บริเวณหน้าบ้าน เจ้าหน้าที่พบเห็นบ้านดังกล่าวมีการเลี้ยงสุนัขจริงแต่เลี้ยงไว้ในบริเวณบ้าน จึงได้ขอเข้าไปพิสูจน์กลิ่นบริเวณบ้านผู้ร้องซึ่งมีกลิ่นอับชื้นเล็กน้อยผสมกับกลิ่นน้ำจุลินทรีย์ที่ผู้ร้องแจ้งว่านำมาราดไว้เพื่อดับกลิ่น เนื่องจากเจ้าของบ้านที่ถูกร้องเรียนไม่อยู่บ้านจึงมีการนัดหมายประธานชุมชนและผู้พักอาศัยใกล้เคียง และให้บ้านที่ถูกร้องเรียนทราบข้อเท็จจริงต่างๆ โดยการเจรจาไกล่เกลี่ยและให้ความเป็นธรรมทั้งสองฝ่ายในเสาร์วันที่ 3 ธันวาคม 2565 เวลา 09.00 น. และเจ้าหน้าที่จักดำเนินการตามอำนาจหน้าที่ต่อไป
บ้านที่จะแจ้งคือบ้านเลขที่123/10เจ้าของบ้านเลี้ยงสุนัข2ตัวภายในบ้านบ้านของดิฉันอยู่ติดกับบ้านหลังนี้ทุกวันจะได้กลิ่นฉี่กลิ่นอึของสุนัขทุกวัน เจ้าของจะทำความสะอาดเฉเพาะวันหยุดเท่านั้นบางอาทิตย์ก้อไม่ทำ เคยแจ้งเขตไปแล้วตั้งแต่เดือนกุมภาพันธุ์ที่ผ่านมายังไม่ได้รับการแก้ไขเลย
รอการอัพเดทอยู่นะ